જેમ ડીએલએફનો ભાવ ૧ મહિનામાં દસ ટકા વધ્યો એ માની ન શકાય એવી જ વાત લાર્સન ઍન્ડ ટુબ્રોનો શૅર ૩૦ દિવસમાં ૧૪.૯૧ ટકા ઘટી જાય અને ગઈ કાલે ૧૩૫૦નું વાર્ષિક નવું લો નોંધાવે એ પણ મનાય નહીં એવી વાત છે, પણ એ હકીકત જ છે. ૧૭૧૯.૯૦નો મન્થ્લી હાઈ, ૧૪૮૩.૭૦નો વીકલી હાઈ અને ૨૨૧૨નો બાવન સપ્તાહનો ઊંચો ભાવ દેખાડનાર લાર્સન ગઈ કાલે ૨.૪૭ ટકા ઘટી ૧૩૬૯.૫૫ બંધ રહ્યો હતો. કંપનીના ઑર્ડર ફ્લો ધીમો પડવાની, પ્રોજેક્ટ એક્ઝિક્યુશનની સ્પીડ ઘટવાની તથા ઇન્ફ્રાસ્ટ્રક્ચર અને કૅપિટલ ગુડ્સ સેક્ટરોમાં વ્યાપેલી મંદીને કારણે ભાવ ઘટતો હોવાનું ઍનલિસ્ટોનું માનવું છે.